5. (
Før afstemningen om punkt 63
Alojz Peterle
(EN) Hr. formand! Jeg vil gerne informere mine kolleger i PPE-DE-Gruppen om, at der er en fejl i anden del af den delte afstemning. Den rigtige beslutning er "nej", ikke "ja".
Før afstemningen om punkt 69
Cem Özdemir
Hr. formand! Hensigten med dette mundtlige ændringsforslag er at præcisere og ajourføre teksten. Dermed har jeg også taget et ønske fra skyggeordførerne op. Jeg læser op på engelsk:
(EN) "Ser med tilfredshed på det usbekiske parlaments godkendelse af lovene om afskaffelse af dødsstraffen og bemyndigelse af domstolene til at udstede arrestordrer som et positivt skridt i retning af reform af det strafferetlige system i Usbekistan. Opfordrer til et gennemgribende eftersyn af det strafferetlige system på en måde, der effektivt støtter gennemførelsen af disse reformer."
(Parlamentet vedtog det mundtlige ændringsforslag)
Før afstemningen om ændringsforslag 17
Bernd Posselt
- (DE) Hr. formand! Før vi går til den afsluttende afstemning, vil jeg gerne sige, at jeg er forvirret, for alle mine gule naboer er forsvundet. Der er kun en enkelt tilbage.
Formanden
Det tager vi til efterretning, selv om jeg er fristet til at kommentere det.
